open-index/open-wikipedia-markdown huggingface dataset:
Pavelkovský potok

**Pavelkovský potok** je potok na horných Kysuciach, v západnej časti okresu Čadca. Je to ľavostranný prítok Kysuce, meria 3,4 km a je tokom IV. rádu.

## Prameň
Potok pramení v Turzovskej vrchovine, v podcelku Zadné vrchy, na južnom svahu Korytova (881,6 m n. m.) v nadmorskej výške približne 840 m n. m. 

## Opis toku
Sprvu tečie na krátkom úseku na východ, zľava priberá prítok z oblasti Volárskej a prechodne sa stáča na juh. V blízkosti osady Bajcarovci priberá z pravej strany najprv prítok prameniaci východne od osady Pisárovci, stáča sa juhovýchodným smerom a z tej istej strany priberá prítok zo severovýchodného svahu Zvonice (844,5 m n. m.) a preteká osadou Potok. Napokon sa stáča severojužným smerom, vstupuje do Hornokysuckého podolia, preteká intravilánom obce Makov, kde sa v blízkosti jej ústredia vlieva v nadmorskej výške cca 577 m n. m. do Kysuce.

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v Turzovskej vrchovine
Kategória:Vodné toky v okrese Čadca
Semetešský potok

**Semetešský potok** je potok na horných Kysuciach, v západnej časti okresu Čadca. Je to pravostranný prítok Kysuce, má dĺžku  a je tokom IV. rádu. Niekedy sa označuje ako *Semeteška*.

Pramení v Javorníkoch, v podcelku Vysoké Javorníky, na severnom svahu Kraviarskej () v nadmorskej výške približne  Od prameňa tečie smerom na sever, sprava priberá prítok () prameniaci severne od kóty 776,4 m a Semetešský potok preteká osadou Mičlovci. Z ľavej strany ďalej priberá prítok z osady Semeteš, stáča sa viac severoseverovýchodným smerom a sprava priberá dva prítoky zo severozápadného svahu Pavlovho vrchu (). Napokon vstupuje do Turzovskej vrchoviny, do podcelku Hornokysucké podolie, z pravej strany ešte priberá krátky prítok, pokračuje smerom na sever a na území mesta Turzovka (časť Vyšný Koniec) ústi v nadmorskej výške cca  do Kysuce.

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v okrese Čadca
Charles Thomas Kowal

**Charles Thomas Kowal** (*8. november 1940) je americký astronóm.

Objavil dva mesiace Jupitera: Leda v roku 1974 a Themisto v 1975, aj keď bol neskôr stratený a znovuobjavený až v roku 2000.

Objavil planétku/kométu 2060 Chiron v 1977.

Mimo Chirona objavil, alebo bol spoluobhaviteľom početných ďalších planétok, včítane atena 2340 Hathor, apollony 1981 Midas, 2063 Bacchus, 2102 Tantalus, a (5660) 1974 MA, amorov 4596 1981 QB a 4688 1980 WF a trojanov 2241 Alcathous a 2594 Acamas.

Objavil niekoľko supernov v iných galaxiách, objavil, či bol spoluobjaviteľom niekoľkých komét, včítane periodických ako 99P/Kowal, 104P/Kowal, 134P/Kowal-Vávrová, 143P/Kowal-Mrkos, 158P/Kowal-LINEAR (a Chiron mal kometárny opis 95P/Chiron).

Kowal obdržal James Craig Watson Medal v roku 1979.

Kategória:Narodenia v 1940
Kategória:Astronómovia USA
Kategória:Objavitelia planétok
Kategória:Objavitelia asteroidov
Kategória:Objavitelia komét
Kornica

**Kornica** môže byť:

* miestna časť obce Klokočov v okrese Čadca, pozri Kornica (Klokočov)
* potok na Kysuciach, pozri Kornica (potok)
*sídlo v Poľsku, pozri Kornica (Poľsko)
*sídlo v Bosne a Hercegovine, pozri Kornica (Bosna a Hercegovina)
Turkovský potok

**Turkovský potok** je potok na horných Kysuciach, na území okresu Čadca. Je to pravostranný prítok Kysuce, meria 3,9 km a je tokom IV. rádu.

Pramení v Javorníkoch, v podcelku Vysoké Javorníky, na severnom svahu vrchu Čupec (860,0 m n. m.) v nadmorskej výške cca 725 m n. m. Na hornom toku tečie sprvu severozápadným smerom, zľava priberá prítok zo severného svahu Čupca a prítok od osady Poľany a prechodne pokračuje smerom na sever. Preteká osadou Turkov, z pravej strany priberá prítok spod kóty 834,0 m a opäť sa stáča na severozápad, pričom zľava priberá najprv prítok (534,5 m n. m.) z východného svahu Pavlovho vrchu (765,0 m n. m.) a druhý zo severného svahu tohto vrchu. Napokon vstupuje do Turzovskej vrchoviny, do podcelku Hornokysucké podolie, pokračuje severným smerom časťou Vyšný Koniec a na území mesta Turzovka ústi v nadmorskej výške približne 493 m n. m. do Kysuce.

## Referencie

Kategória:Potoky na Slovensku
Kategória:Povodie Kysuce
Kategória:Vodné toky v okrese Čadca
Durič

náhľad|Slovenský kopov
náhľad|Práca duriča v diviačom oplôtiku
**Durič** je všeobecný názov pre poľovné plemeno psov, ktoré sa používa na durenie zveri. V rámci systematiky FCI sa tieto plemená zaraďujú do skupiny č. 6 (Duriče, farbiare a príbuzné plemená). Špeciálna skupina duričov – chrty – majú samostatnú skupinu č. 10 (Chrty).

## Dva pohľady

O duričoch môžeme hovoriť z dvoch pohľadov:
* **durič ako príslušník príbuznej skupiny plemien duričov** (genetický pohľad): označujeme tak každého príslušníka duričských a príbuzných plemien, bez ohľadu na jeho pracovné využitie. Pod tento význam pojmu durič obvykle nezaraďujeme chrty.
* **durič ako pracujúci poľovný pes** (pracovný pohľad): označujeme tak každého psa, ktorý má výcvik duriča alebo pracuje v loveckej praxi ako durič – nemusí byť príslušníkom duričských plemien.

V prípade duričov sa však oba významy často spájajú, nakoľko nebýva zvykom používať na duričskú prácu iné, ako duričské plemená.

## Rozdelenie

Duriče delíme na dve základné skupiny podľa spôsobu práce:
* **Duriče poľujúce čuchom** (resp. klasické duriče) – sú to stredne veľké plemená psov, s výborným čuchom a sile vyvinutým loveckým pudom. Sú príbuzné farbiarom. Všetky sa zaraďujú do FCI skupiny 6, sekcia 1. Delíme ich ďalej na vysokonohé a nízkonohé, ale ide o plemená s úzkym príbuzenským vzťahom. Táto skupina plemien je veľmi početná. Väčšinou ide o kontinentálne európske plemená.Zaraďujeme k nim napríklad plemená: bígel, foxhound, hariér, baset alebo slovenský kopov a jazvečíkovitý durič. Vo všeobecnosti sa k nim zaraďujú aj úzko príbuzné plemená dalmatínsky pes a rodézsky ridžbek.
* **Duriče poľujúce zrakom** (alebo inak chrty) – sú poväčšine vysoké štíhle psy, s výborným zrakom a extrémnou rýchlosťou v behu. Taktiež majú dobre vyvinutý lovecký pud. S duričmi poľujúcimi čuchom nie sú blízko príbuzné. Poľujú iným spôsobom, ale používajú sa tiež na štvanie zveri, preto ich z pracovného pohľadu počítame medzi duriče. Dnes sa však už v poľovnej praxi nepoužívajú.Patria sem napríklad plemená: afganský chrt, anglický chrt, saluki alebo barzoj.

## Práca duriča

Duriče loviace čuchom sa stále často používajú v poľovnej praxi. Väčšinou sa využívajú na lov čiernej zveri, ale môžu byť použité i na inú zver. Na vysokú zver sa používajú iba zriedka, na Slovensku vôbec. Zaujímavosťou napríklad je historické využívanie rodézskeho ridžbeka v Afrike pri poľovačke na levy.

Duriče môžu pracovať samostatne, i vo svorkách. Svorkový spôsob lovu je však skôr záležitosťou histórie. Dnes väčšinou duriči pracujú samostatne alebo v pároch.

Primárnou úlohou duriča je štvanie zveri. Dobrý durič musí upozorniť vodiča (poľovníka) na prítomnosť zveri. Durič musí tiež vedieť vyštvať (vyduriť) zver z úkrytu a ohlásiť ju poľovníkovi. Taktiež musí byť obozretný, aby sa nedal rozzúreným kancom chytiť. Ďalšou úlohou duriča je sledovanie zveri na stope a jej priebežné hlásenie brechotom. Durič musí byť hlučný, hlasitosť na stope sa cení. Úlohou duriča je teda predovšetkým ohlásiť zver, vyduriť ju z úkrytu a nahnať aby ju mohol poľovník zastreliť. Obvykle sa nepoužíva na samotné ztrhnutie a zabitie zveri (okrem chrtov).
Felidú

**Felidú** () je jeden z obývaných ostrovov na atole Vávu na Maldivách. Je hlavným mestom atolu. Počet obyvateľov je 532 (jún 2006), dĺžka ostrova 525 m, šírka 325 m. Vzdialenosť od hlavného mesta Male je 78,87 km.

## Externé odkazy
*Informácie ministerstva pre rozvoj o Felidú - anglicky

Kategória:Ostrovy atolu Vávu
Tinadú

**Tinadú** (ang. Thinadhoo) môže byť ostrov:
* na maldivskom atole Vávu, pozri Tinadú (Vávu)
* na maldivskom atole Gáfu Dálu,  pozri Tinadú (Gáfu Dálu)
Marec 2007

## Úmrtia
* 1. marec – Manuel Galrinho Bento, portugalský futbalový brankár (* 1948)
* 5. marec – Milan Kiš, slovenský herec (* 1934)
* 6. marec – Jean Baudrillard, francúzsky filozof a sociológ (* 1929)
* 11. marec – Georg Zundel, nemecký fyzikálny chemik, mierový aktivista, environmentalista a filantrop, vnuk Roberta Boscha (* 1931)
* 13. marec – Karol Spišák, slovenský režisér (* 1941)
* 17. marec – John Backus, americký informatik (* 1924)
* 23. marec – Paul Cohen, americký matematik (* 1934)
* 23. marec – Attila Kaszás, maďarský herec pôvodom zo Slovenska (* 1960)
* 23. marec – Jan Antonín Pacák, český výtvarník a hudobník (* 1941)
* 26. marec – Heinz Schiller, nemecký pretekár F1 (* 1930)
* 27. marec – Jiřina Jelenská, česká herečka, manželka herca Václava Duška (* 1942)
* 27. marec – Paul Lauterbur, americký chemik (* 1929)
* 31. marec – Paul Watzlawick, americký psychológ, psychoterapeut a filozof rakúskeho pôvodu (* 1921)

## Astronómia a kozmonautika

## Politika

Kategória:2007
Futbalová konfederácia Oceánie

**Futbalová konfederácia Oceánie** (po angl. *Oceania Football Confederation*), v skratke **OFC**, je hlavná riadiaca organizácia oceánskeho futbalu.

Reprezentuje 13 národných asociácií oceánskych štátov. Členmi zatiaľ (2015) nie sú Marshallove ostrovy, Mikronézia, Nauru, Norfolk a Palau. Je to jedna zo šiestich kontinentálnych federácii pod FIFA.

## Súťaže
* Oceánsky pohár národov
* Liga majstrov OFC 
* Futbal na Pacifických hrách
* Majstrovstvá Oceánie vo futsale
* Melanézsky pohár vo futbale

## Členské štáty

**Poznámky**

 Pridružený člen

### Bývalí členovia

*  (1966-1972, 1978-2006)
*   (1976-1978, 1982-1989)
*  (ako pridružený člen 1998-2009)
*  (1986, 1990) Izrael vstúpil do oceánskej kvalifikácie MS v rokoch 1986 a 1990 z politických dôvodov, hoci sa nikdy nestal členom OFC
*  Niue (ako pridružený člen 2006-2021)

### Nečlenovia

* 
* 
* 
* 
* 

## Externé odkazy
* Oficiálna stránka OFC 

Kategória:Medzinárodné futbalové organizácie
Futbal
Kategória:Organizácie založené v 1966
Araukáriovité

thumb|120px|left|Koniec vetvy druhu Araucaria araucana

**Araukáriovité** (*Araucariaceae*) je čeľaď oddelenia borovicorasty (Pinophyta), ktorá obsahuje tri rody a približne 40 druhov, ktoré sú typické pre južnú pologuľu.

## Rody
* damarovník (*Agathis*)
* araukária (*Araucaria*)
* wolémia (*Wollemia*)

## Znaky
Sú to veľmi dekoratívne stálozelené stromy, ktoré sa môžu dožívať až 1000 rokov (napr. damarovník južný a araukária andská). Väčšinou sú dvojdomé (*dioecické*). Listy majú na vetvách usporiadané špirálovito, sú ihlicovité, alebo trojuholníkovité.

Najprimítívnejším rodom je wolémia, ktorú objavil 17.11.1994 David Noble v národnom parku Wollemi v New South Wales, Austrália, kde sa pravdepodobne vyskytuje len na malom území v jedinom údolí. Rody *Agathis* a *Araucaria* sa sú naopak široko rozšírené v Austrálii, Oceánii a Malajzii, rod *Auraucaria* je bežný aj v Južnej Amerike.

### Význam
Araukáriovité sa pre svoj dekoratívny vzhľad často pestujú v záhradách, alebo aj ako izbové rastliny (hlavne *[[Araucaria angustifolia]]*, *[[Araucaria bidwillii|A. bidwillii]]* and *[[Araucaria heterophylla|A. heterophylla]]*). Majú kvalitné drevo. Niektoré majú aj jedlé semená (hlavne A. araucana, Araucaria bidwillii). Produkujú miazgu, z ktorej na niektorých miestach vznikol Jantár.

Araukária andská (* Araucaria araucana*) patrí do prílohy CITES I. a do prilohy A nariadenia Európskej komisie 1332/2005, čo znamená, že pestovanie tohto druhu je v Európskej únii zakázané, rovnako aj ako akékoľvek obchodovanie (dávanie ponuky na predaj alebo kúpu) s týmto druhom je prísne zakázané pod pokutou a pri opakovanom porušení zákonov s možnosťou odňatia slobody.

## Pôvod
Vyvinuli sa pravdepodobne v Triase, v Kriede boli už široko rozšírené. Z mnohých sa zachoval fosilizovaný kmeň (napr. Petrified Forest National Park, v Arizone, USA). Rod araukária bol pôvodne rozšírený na celej Zemi, kým rod damarovník bol aj v minulosti viac-menej len na južnej pologuli.

## Iné projekty

## Odkazy
* Nariadenie EK číslo 1332/2005
* Posledné znenie CITES
Štefan Ružička

**Štefan Ružička** (* 17. február 1985, Nitra) je slovenský hokejový útočník.

## Kariéra

S hokejom začínal v rodnej Nitre, kde odohral svoje dorastenecké i juniorské roky. V seniorskej extralige debutoval v sezóne 2001/2002. V roku 2003 ho draftoval v treťom kole z celkového 3. miesta klub NHL – Philadelphia Flyers. Sezónu 2003/2004 začal v juniorskej zámorskej lige OHL, kde hral za klub Owen Sound Attack, ktorý si ho v roku 2003 vybral v CHL Import Drafte v prvom kole z tretieho miesta. V rovnakej sezóne nastupoval aj na farme Philadelphie Flyers v Philadelphia Phantoms. V zámorskej NHL debutoval v sezóne 2005/2006, kedy vo februári nastúpil do zápasu proti New York Islanders, následne bol však poslaný späť na farmu, kde sezónu dohral. Nasledujúce dve sezóny odohral striedavo za Flyers a na farme Phantoms. Spolu odohral v NHL 55 duelov, v ktorých strelil štyri góly a pridal trinásť asistencií. Od sezóny 2008/2009 pôsobil v tíme Kontinentálnej hokejovej ligy HC Spartak Moskva. V novembri 2008 strelil v zápase proti Metallurg Novokuzneck štyri góly a stal sa tak prvým hráčom ruskej KHL, ktorý v jednom zápase dal štyri góly a zároveň aj prvým Slovákom s hetrikom. V sezóne 2011/2012 bol po základnej časti najproduktívnejším Slovákom v KHL, keď v 53 stretnutiach nazbieral 40 kanadských bodov (22 gólov, 18 asistencií). V Spartaku Moskva nakoniec odohral necelých päť sezón, v ročníku 2012/2013 bol vymenený do klubu Salavat Julajev Ufa. Sezónu 2013/2014 začal v Ufe, no už po siedmich zápasoch ho vedenie klubu preradilo do farmárskeho tímu Vyššej hokejovej ligy Toros Neftekamsk. Sezónu dohral v  Avangarde Omsk, kde bol v polovici októbra vymenený za slovenského útočníka Tomáša Záborského. Začiatok sezóny 2014/2015 odohral v najvyššej švajčiarskej súťaži NLA v tíme Lausanne HC, s ktorým sa dohodol na mesačnej zmluve. V novembri 2014 sa upísal klubu HC Slovan Bratislava, odkiaľ po jedenástich odohraných zápasoch zamieril do českého tímu HC Oceláři Třinec.

V septembri 2015 vo veku 30 rokov sa rozhodol ukončiť aktívnu hráčsku kariéru.

V lete 2016 sa však po roku vrátil k profesionálnemu hokeju, v júli sa s českým tímom HC Oceláři Třinec, čo bolo jeho posledné pôsobisko v sezóne 2014/2015, dohodol na mesačnej skúške. Napokon sa rozhodol pokračovať v kariére v tíme HC Sparta Praha.

## Klubové štatistiky

## Reprezentácia

Slovensko reprezentoval na majstrovstvách sveta v rokoch 2009 a 2011. S slovenskom drese odohral celkom **42** zápasov, strelil **13** gólov.

### Reprezentačná štatistika

*(štatistické údaje sú z 30. apríla 2009)*

## Referencie

## Iné projekty

## Externé odkazy
* 
* 
* Štefan Ružička na eliteprospects.com

Kategória:Osobnosti z Nitry
Kategória:Slovenskí hokejisti
Kategória:Hráči Philadelphia Flyers
Kategória:Slovenskí hokejisti draftovaní NHL
Kategória:Hokejisti draftovaní klubom Philadelphia Flyers
Kategória:Účastníci MS v hokeji 2009
Kategória:Účastníci MS v hokeji 2011
Kategória:Hokejisti Spartaku Moskva
Inflexný bod

[right|thumb|Inflexný bod 0, 0]

**Inflexný bod** je bod grafu funkcie, ktorý možno (približne) definovať troma ekvivalentnými spôsobmi:
* bod, v ktorom sa mení zakrivenosť grafu z konvexnej na konkávnu alebo naopak
* bod, v ktorom graf prechádza z jednej strany dotyčnice grafu na druhú
* bod, ktorý je relatívnym extrémom prvej derivácie funkcie (pozor na zámenu s relatívnym extrémom funkcie)

Bod sa presne počíta takto: Za predpokladu, že je funkcia f v okolí x_I tri razy derivovateľná, je x_I jej inflexný bod, ak platí f*(x_I)=0 \wedge f*'(x_I) \neq 0.

## Referencie

## Zdroj
* I. KLUVÁNEK: *Prípravný kurz k diferenciálnemu a integrálnemu počtu.* Ružomberok, Pedagogická fakulta Katolíckej univerzity v Ružomberku. 2006, s. 60-62

Kategória:Matematická analýza
Anna-Lena Grönefeldová

**Anna-Lena Grönefeldová** (* 4. jún 1985, Nordhorn, Nemecko) je súčasná nemecká profesionálna tenistka. Počas svojej kariéry vyhrala 1 turnaj WTA v dvojhre a 11 turnajov vo štvorhre. 
## Finálové účasti na turnajoch WTA (21)

### Dvojhra - výhry (1)

### Dvojhra - prehry (3)

### Štvorhra - výhry (9)

### Štvorhra - prehry (8)

## Výsledky na grandslamoch
### Dvojhra

### Štvorhra

## Koncoročná pozícia v rebríčku WTA(dvojhra)

## Iné projekty

## Externé odkazy

Kategória:Narodenia v 1985
Kategória:Nemeckí tenisti
Kategória:Nemeckí olympionici
Kategória:Tenisti na Letných olympijských hrách 2016
Zoznam divadelných článkov/G

Tento index bol automaticky vygenerovaný podľa tejto kategorizácie. Obsahuje **52** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ga
Gabriel CorradoGabriel Honoré MarcelGabriela CsinováGabriela DolnáGabriela DzuríkováGabriela MarcinkováGabriela PreissováGabriela RothmayerováGabriela VránováGale SondergaardováGao XingjianGarrett John HedlundGaspard AbeilleGaston LerouxGašpar Fejérpataky-Belopotocký

## ge
Gejza DezorzGejza SlameňGemma JonesGena RowlandsováGeorg BüchnerGeorg Friedrich TreitschkeGeorge GroszGeraldine JamesováGeraldine PageováGerhart Hauptmann

## gé
Gérard OuryGérard Philipe

## gi
Gina GershonováGina McKeeGiuseppe AdamiGizela Oňová

## gl
Glenda JacksonováGlenn ClosováGloria GrahameGloria SwansonováGlynis Johnsová

## go
Goldie HawnováGotthold Ephraim Lessing

## gö
Götz George

## gr
Grace de CapitaniGreer GarsonováGregor HološkaGrécke divadlo

## gu
Guillaume ApollinaireGUnaGUGustav NezvalGustavo GuillénGustáv Kazimír Zechenter-LaskomerskýGustáv ValachGustáv Zoch

## gw
Gwendoline ChristieováGwyneth Paltrowová

Kategória:Zoznamy divadelných článkov
Zoznam divadelných článkov/Ľ

Tento index bol automaticky vygenerovaný podľa tejto kategorizácie. Obsahuje **17** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ľu
Ľuba LesnáĽubica BlaškovičováĽubomír FeldekĽubomír GregorĽubomír HolčíkĽubomír PaulovičĽubomír RomanĽubomír VajdičkaĽuboš JuríkĽuboš KostelnýĽudmila MandžárováĽudmila SwanováĽudo ZelienkaĽudovít GreššoĽudovít JakubóczyĽudovít KubániĽudovít Moravčík

Kategória:Zoznamy divadelných článkov
Zoznam divadelných článkov/W

Tento index bol automaticky vygenerovaný podľa tejto kategorizácie. Obsahuje **12** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## wa
Walter MatthauWayangWayne Rogers

## we
Wes Bentley

## wh
Whoopi Goldberg

## wi
Willa FitzgeraldováWillem DafoeWilliam Butler YeatsWilliam H. MacyWilliam HurtWilliam Saroyan

## wo
Wolfgang Baumroth

Kategória:Zoznamy divadelných článkov
Zoznam divadelných článkov/Z

Tento index bol automaticky vygenerovaný podľa tejto kategorizácie. Obsahuje **39** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## za
Zana (slovenská speváčka)

## zb
Zbigniew Cybulski

## zd
Zdena GruberováZdena StudenkováZdeněk SvěrákZdravý nemocný

## zi
Zita FurkováZita Kabátová

## zm
Zmierenie alebo Dobrodružstvo pri obžinkoch

## zo
Zoë WanamakerováZoe KazanováZoo storyZora JaurováZora KolínskaZora PaulendováZoro ZáhonZoznam divadiel na SlovenskuZoznam samosprávnych divadiel na Slovensku

## zu
Zuzana BydžovskáZuzana CigánováZuzana DřízhalováZuzana ErbyováZuzana FialováZuzana FrenglováZuzana HaasováZuzana KanóczZuzana KaprálikováZuzana KocúrikováZuzana KronerováZuzana Kubovčíková ŠebováZuzana MarošováZuzana MauréryZuzana MistríkováZuzana PorubjakováZuzana TlučkováZuzana UličianskaZuzana VačkováZuzana VejvodováZuzka Zguriška

Kategória:Zoznamy divadelných článkov
Somatopédia

**Somatopédia** je disciplína špeciálnej pedagogiky, ktorá sa zaoberá nápravnou starostlivosťou, výchovou, vzdelávaním a vyučovaním telesne postihnutých, zdravotne oslabených a chorých detí, mládeže a dospelých. 

* **Telesne postihnutý** jedinec sa vyznačuje chybami pohybového, nosného a nervového ústrojenstva, ktoré sú príčinou poruchy jeho hybnosti
* **Zdravotne oslabený** je jedinec v stave rekonvalescencie alebo so zníženou odolnosťou proti chorobám s tendenciou k ich recidivite, alebo jeho zdravotný stav je ohrozený pre nevhodný životný režim, či nesprávnu výživu
* **Chorý** je jedinec v stave choroby (porucha rovnováhy organizmu a prostredia, pričom vznikajú somatické a funkčné zmeny)

## Psychické osobitosti
* Mentálna úroveň – je základnou podmienkou jeho edukácie; často býva oneskorenie vývinu alebo jej nižšia úroveň
* Schopnosť dorozumievania – súvisí s poruchami motoriky reči, zmyslovými poruchami a mentálnou retardáciou
* Psychické zmeny – sú následkami telesnej chyby, choroby, užívania medikamentov, liečebného procesu a izolácie od rodiny

## Individuálne prostriedky
* kompenzačné pomôcky
* rehabilitačné pomôcky  
* ortopedické pomôcky  
		
## Edukácia
Edukácia je zameraná na ich osobnosť v rôznych obdobiach vývinu s ohľadom na vek, psychiku i postih. 
* Smerovanie výchovy:
** k pohybu
** citovej a sociálnej adaptácii
** poznaniu, mysleniu a reči
** rozvíjaniu návykov sebaobsluhy
** akceptovaniu telesného obmedzenia
* Formy edukácie: 
** individuálnou integráciou v systéme bežného školstva
** sociálnou integráciou v špeciálnych triedach bežných škôl
** v špeciálnych školách 
* Edukácia ZO a CH prebieha:
** v školách pri nemocniciach
** pri detských liečebniach
** pri detských ozdravovniach

## Socializácia
Definuje sa ako návrat, začlenenie a zaradenie postihnutých do spoločnosti = integrácia. Zahŕňa učenie sa chodiť, komunikovať, sebaobsluhe, žiť v skupine, využívať svoj čas a iné.

Kategória:Špeciálna pedagogika
Pergamon

náhľad|vpravo|Kráľovstvo Pergamon v roku 188 pred Kr.

**Pergamon** bol grécky mestský štát na dnešnom západnom pobreží Turecka. Vládol v ňom kráľ Attalos III., ktorý odkázal po svojej smrti všetok svoj majetok Rímskej ríši.

Proti ovládnutiu krajiny Rímskou republikou sa postavil Aristonikos, ktorý zhromaždil množstvo otrokov a roľníkov a bol pripravený povstať proti rímskej nadvláde. Kráľovstvo premenoval na *Ríšu Slnka* a obyvateľov nazval *heliopolitmi*, teda slnečnými občanmi. Dokázali zavraždiť rímskeho konzula P. Licinia Crassa, ktorý sa snažil povstanie potlačiť. 
Situáciu však rýchlo vyriešil nový konzul Marcus Perperna. Aristonika uväznil a zavraždil, z Ríše Slnka sa tak stala nová rímska provincia Ázia.

## Iné projekty

## Externé odkazy
*Pergamon na stránke UNESCO
* Pergamon (Bassiswissen Christentum) 
* Rosa Valderama: Pergamum 
* Roman Pergamum 

Kategória:Starogrécke mestá
Kategória:Lokality Svetového dedičstva v Turecku
Milánsky edikt

**Milánsky edikt** () bola deklarácia cisárov Constantina I. a Licinia, uzavretá počas ich stretnutia v Miláne vo februári 313, ktorá zaručovala slobodu vyznania pre všetky náboženstvá v Rímskej ríši. Zachoval sa však vo forme, ktorá nie je ediktom a ktorá nebola vydaná v Miláne.

Rímsky dejepisec Lactantius sa o ňom vo svojom diele *De mortibus persecutorum* zmieňuje ako o liste, ktorý Licinius adresoval správcom provincií na východe, ktoré získal po porážke Maximiana a ktorý zverejnil v júni 313 v Nikomédii.

Kresťanstvo bolo za povolené náboženstvo (*religio licita*) uznané už skôr, serdickým ediktom (311), ktorý tiež kresťanom umožnil opätovne si postaviť chrámy.

## Referencie

## Literatúra
;Primárne zdroje
* Lactantius. *De mortibus persecutorum*. Zdroj: 
;Sekundárne a terciárne zdroje
* 
* 
* 

Kategória:Staroveký Rím
Kategória:Náboženstvo
Kategória:Dejiny kresťanstva
Kategória:313
Brindisi

**Brindisi** [vyslov: brindizi] () je mesto v provincii Brindisi, v regióne Apúlia, v Taliansku. Má 87 935 obyvateľov (stav k 31. decembru 2004).

## Dejiny
Brindisi bolo pravdepodobne ilýrske osídlenie pred rímskou expanziou. Rimania ho nazývali *Brundisium*. Obsadili ho v roku 267 pred Kr. (podľa iných zdrojov 245 pred Kr.). Po púnskych vojnách sa Brindisi stalo jedným z centier rímskeho vojenského loďstva a námorného obchodu. V roku 49 pred Kr., počas rímskej občianskej vojny mesto obliehal Gaius Iulius Caesar a bolo naň zaútočené ešte v rokoch 42 a 40 pred Kr.

V čase Rímskej ríše bolo Brindisi významné mesto s okolo 100 000 obyvateľmi a bolo hlavným smerovacím bodom do Grécka. Spojené s Rímom bolo cestami Via Appia a Via Traiana.

Neskôr Brindisi dobyli Ostrogóti a znovudobyla Byzantská ríša. V roku 674 bolo zničené Longobardmi, ale vďaka svojej výnimočnej polohe, vhodnej na vybudovanie prístavu, bolo mesto opäť vybudované.

V roku 1348 mesto zasiahol mor a roku 1456 zemetrasenie.

## Doprava
6 km od mesta sa nachádza letisko Brindisi. Mesto je významným prístavom.

## Osobnosti mesta
* Cristian Brandi (* 1970), tenista
* Maria Elena Camerinová (* 1982),tenistka
* Flavia Pennettová (* 1982), tenistka

## Partnerské mestá
*  Korfu, Grécko
*  Lushnjë, Albánsko
*  Patra, Grécko

## Pozri aj
* Istituto Professionale per l'Enogastronomia e l'Ospitalità Alberghiera "Sandro Pertini"

## Iné projekty
.

## Externé odkazy
* Oficiálna stránka 

Kategória:Mestá v Apúlii
Kategória:Prístavné mestá Jadranského mora
San Carlos de Bariloche

**San Carlos de Bariloche** alebo **Bariloche** je mesto v argentínskej provincii Río Negro. Je hlavným mestom departmentu Bariloche a najväčším mestom provincie. Leží na úpätí Ánd obklopené jazerami (Nahuel Huapi, Gutierrez, Mascardi) a horami (Oto, Catedral, Lopez). Pri sčítaní ľudu v roku 2010 malo mesto 109 305 obyvateľov. Pre svoju polohu v zelenej horskej krajine je významným strediskom cestovného ruchu s návštevnosťou približne milión turistov za rok. Mesto je známe svojimi lyžiarskymi strediskami v Cerro Catedral, ale tiež aj svojím okolím.

Názov Bariloche pochádza z mapučského slova Vuriloche čo znamená "ľudia za horou". Mesto bolo založené v roku 1902.


File:Centro Cívico y Puerto San Carlos en Bariloche.jpg
File:Bariloche- Argentina.jpg
File:Base del Cerro Catedral en Bariloche. (Patagonia Argentina) 20.JPG


## Referencie

## Iné projekty

## Externé odkazy
* Stránka mesta

Kategória:Mestá v provincii Río Negro
Milošovský potok

**Milošovský potok** je potok na horných Kysuciach, na území okresu Čadca. Je to pravostranný prítok Čierňanky, meria 10,6 km a je tokom V. rádu. Horný tok sa nazýva *Ráztoky*. Priemerný sklon toku je 19 ‰. Na jednom z prítokov je vybudovaný rybník s plochou vodnej hladiny 4 ha a objemom 50 000 m³ vody.

## Prameň
Potok pramení v Moravsko-sliezskych Beskydách na juhovýchodnom svahu Veľkého Polomu (1 067,3 m n. m.) v nadmorskej výške približne 935 m n. m., neďaleko štátnej hranice s Českom na katastrálnom území obce Raková.

## Smer toku
Od prameňa najprv na juhovýchod, vytvára oblúk ohnutý na juh a na krátkom úseku pokračuje východným smerom, pričom na cca 1,3 km dlhom úseku vytvára štátnu hranicu. Následne už tečie prevažne juhovýchodným smerom.

## Geomorfologické celky
* Moravsko-sliezske Beskydy, geomorfologický podcelok Zadné hory
* Turzovská vrchovina, geomorfologické podcelky: 
**Kornická brázda
**Predné vrchy

## Prítoky
* pravostranné: prítok od osady Bednárka, zo severného svahu Kykule (615,5 m n. m.), z východného svahu Kykule
* ľavostranné: Kompělný potok, Medvědí potok, Ráztocký potok, Jarošův potok, Šanecký potok (470,4 m n. m.) (všetky pramenia na území Česka), prítok spod vrchu Dejůvka (637,1 m n. m.) a prítok od osady Vilčovci

## Ústie
Milošovský potok ústi do Čierňanky na katastrálnom území mesta Čadca, v časti Podzávoz v nadmorskej výške približne 418 m n. m.

## Obce
Potok preteká katastrálnymi územiami Raková a Čadca. Na území obce Raková tečie lesnatým prostredím bez osídlenia, na území Čadce tečie cez osady Vyšné Megonky, Nižné Megonky, Prívarovci, Kadlubovci, Pavláškovci a cez mestské časti Milošová (jej súčasťou sú spomenuté osady) a Podzávoz.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Kysuce
Kategória:Vodné toky v Moravsko-sliezskych Beskydách
Kategória:Vodné toky v Turzovskej vrchovine
Kategória:Vodné toky v okrese Čadca
Art rock

**Art rock** je hudobný smer, ktorý vybočuje z hlavného prúdu. Často je založený na individuálnom prístupe interpreta. Prelínajú sa v ňom prvky klasickej hudby, rocku a mnohých ďalších smerov, preto nie je jednoduché ho presne definovať.
 
## Vývoj
Art rock sa vďaka ojedinelým štúdiovým snahám a niektorým koncertným projektom dokázal preniesť cez, do určitej miery štýlovo problematické, osemdesiate roky 20. storočia a rovnako ako hard rock a ďalšie žánre sa ku koncu tohoto obdobia začal opäť prebúdzať k životu (IQ, GTR, Emerson, Lake & Palmer, Pink Floyd, Rick Wakeman, Collegium Musicum či iní).

Na prelome deväťdesiatych rokov, keď sa zdvihla vlna zájmu o hudbu šesťdesiatych a sedemdesiatych rokov, sa art rocku opäť dostalo pozornosti a väčšina z klasických velikánov tohoto štýlu obnovila svoju činnosť.

## Charakteristika
Práve pri tomto žánri bývajú jeho hranice vymedzené často zmätočne a nepresne.

V samotných základoch tohoto štýlu nájdeme smer, pre ktorý sa vžilo označenie psychedelický rock, ktorý sa do určité miery podieľal na vzniku hudby, nazývanej progresívny rock, skrátene aj prog rock.

Pod pojmom art rock, ktorý sa stal najvýraznejším pokračovateľom progresívneho rocku, si predstavujeme takú tvorbu skupín či osobností, ktorá by sa dala opísať týmito hľadiskami:
základnou stavebnou jednotkou nie sú už piesne, ale dlhé skladby, suity (napr. „Karn Evil 9“ od Emerson, Lake & Palmer je vlastne na oboch stranách LP).

Viac než u iných štýlov rocku sú u art rocku jasné vplyvy ďalších žánrov. Okrem rockovej naliehavosti a energie tu nájdeme veľmi často orientáciu na klasickú hudbu (J. S. Bach, A. Vivaldi, M. P. Musorgskij, L. van Beethoven, R. Wagner, A. Dvořák, I. Stravinskij, L. Janáček, B. Bartók a ďalší) a jej aranžmány. 

Na vývoj art rocku mal vplyv aj folk, motívy ľudových piesní, jazz a jeho štruktúry, hudobná avantgarda, ktorá sa prejavuje okrem iného netradičnosťou vo výbere nástrojov a menej často, ale predsa, zemitosť blues. Typickým znakom je prepracovanosť štruktúry skladieb, symfonické rozpisy aranžmánov, zmeny rytmu, tempa a metra. Patrí sem i dynamická štruktúra skladieb, striedanie rozdielnych pasáží, práca s crescendom, dlhé sóla, hlavne pre gitaru a klávesy. Dôležitým bodom je aj prelínanie sa klasickej hudby s témami vesmíru a priestora. Výrazná je tiež kombinácia akustických a elektrických nástrojov, novátorské použitie melotrónu a rýchle sa rozvíjajúcich syntetizátorov.

## Interpreti
Medzi známejších art rockových interpretov patria napríklad:
* John Cale
* Emerson, Lake & Palmer
* Genesis
* King Crimson
* Pink Floyd
* The Nice
* The Residents
* Van der Graaf Generator
* The Velvet Underground
* Yes
* Frank Zappa
* Serj Tankian
* z interpretov bývalého Česko-Slovenska najmä Collegium Musicum

## Referencie
Myšia hôrka

**Myšia hôrka** ( ) je vrch a významná archeologická lokalita v katastrálnom území obce Spišský Štvrtok v okrese Levoča. Nachádza sa približne  západne od obce, na východnom okraji Kozích chrbtov.

## Poloha
Nachádza sa na východnom okraji Kozích chrbtov, v geomorfologickom podcelku Dúbrava. Leží v Prešovskom kraji, v okrese Levoča a na katastrálnom území obce Spišský Štvrtok. Najbližšími sídlami sú východne ležiaci Spišský Štvrtok a severne situované Jánovce.

## Dejiny
Stála tu opevnená obec mestského charakteru, sídlisko ľudu otomanskej kultúry zo začiatku strednej doby bronzovej (cca 1 500 rokov pred Kr.), ktorá zaberala plochu . Bola chránená jedinečným pevnostným systémom, hlbokou priekopou, vonkajším kamenným múrom a valom s palisádami. Sústreďovala sa tu výroba keramiky, kostených, kamenných a bronzových predmetov, našli sa tu však aj zlaté a bronzové šperky, výrobky z kostí a jantáru s mykénskou ornamentikou a fajansové perly. V areáli sa preskúmalo 39 obydlí a obetisko so stopami po antropofágií.  

Lokalita zanikla pravdepodobne v 14. storočí pred Kr. pri veľkom požiari a nebola už viac obnovená. Ide o ojedinelé nálezisko svojho druhu v strednej Európe.

## Prístup
Prístup je možný z obcí Jánovce alebo Spišský Štvrtok, ktoré ležia na križovatke ciest I/18 a II/536. Z oboch obcí vedú k lokalite neznačkované chodníky.

## Referencie

## Externé odkazy
* Myšia hôrka podrobne
* Poloha na mape

## Zdroj
* Myšia hôrka na pokladyslovenska.sk 

Kategória:Archeologické lokality na Slovensku
Kategória:Vrchy v Kozích chrbtoch
Kategória:Vrchy pod 1000 metrov na Slovensku
Kategória:Vrchy v okrese Levoča
Neštich (hradisko)

vľavo|náhľad|Hradisko Neštich (Lidar vizualizácia)
**Neštich** je archeologická lokalita nad rovnomennou mestskou časťou Svätého Jura v Malých Karpatoch, v okrese Pezinok.

Hradisko (v súčasnosti na zalesnenom kopci nad sútokom dvoch potokov) bolo osídlené v halštatskej dobe a je aj hradiskom veľkomoravského obdobia. Zachovali sa valy pôvodného opevnenia, ktoré vytvárali v celkovej dĺžke 1 600 metrov veľké obranné stredisko na ploche vyše troch hektárov. Výška valov je 8 až 13 metrov, vlastný vodovod bol vyrobený z rúr z pálenej hliny.

Archeologická lokalita je súčasťou chráneného areálu Svätojurské hradisko v správe štátnej ochrany prírody Malé Karpaty s rozlohou 19,71 ha bez vytýčeného orchanného pásma.

Prístup je možný z mesta Svätý Jur po modro značkovanej trase, od križovatky Hradisko potom doprava po neznačkovanom chodníku, prípadne po červeno značkovanom chodníku.

## Referencie

## Iné projekty

Kategória:Svätý Jur
Kategória:Hradiská Malých Karpát
Kategória:Hradiská na Slovensku
Kategória:Malé Karpaty
Kategória:Stavby v okrese Pezinok
Kategória:Chránené územia v okrese Pezinok
Kategória:Chránené areály na Slovensku
Kategória:Veľkomoravské lokality
Pohanská

**Pohanská** môže byť:

* vrch () v Malých Karpatoch, pozri Pohanská (vrch v Malých Karpatoch)
* hradisko nad Plaveckým Podhradím, pozri Pohanská (hradisko)
* chránené územie v Malých Karpatoch, pozri Pohanská (národná prírodná rezervácia)
* jaskyňa v Malých Karpatoch, pozri Pohanská (jaskyňa)
* prídavné meno ženského rodu od slova pohan
Pohanská (hradisko)

**Pohanská** je mohutné hradisko na vrchu Pohanská () nad obcou Plavecké Podhradie vo výbežku Malých Karpát, v okrese Malacky. Nachádza sa v národnej prírodnej rezervácii Pohanská.

Lokalita zahŕňa archeologické nálezisko, keltské opevnené sídlisko, sídlisko z neskorej bronzovej doby aj z rímskej doby, hradisko velatickej a podolskej kultúry. Dodnes viditeľné stopy sídelných jám a valov.

Prístup z obce Plavecké Podhradie po modro-značkovanej trase vedúcej na Plavecký hrad, z nej odbočuje neznačkovaný chodník na vrchol. Súbežne vedie aj náučný chodník Plavecký kras.

## Referencie

## Pozri aj
* Pohanská (vrch v Malých Karpatoch)
* Pohanská (národná prírodná rezervácia)
* Plavecký hrad

## Iné projekty

## Externé odkazy
* Stránky o hradisku

Kategória:Kelti
Kategória:Hradiská na Slovensku
Kategória:Hradiská Malých Karpát
Kategória:Plavecké Podhradie
Cerro del León

**Cerro del León** je názov vulkanického komplexu, tvoreného stratovulkánmi *Cerro del León*, *Toconse* a lávovými dómami *Cerro Chillahuita* a *Chao*. Dóm Chao a s ním asociované lávové prúdy sú jedným z najväčších lávových dómov na svete (objem cca 26&nbsp;km3). Dacitové lávové prúdy dosahujú dĺžku 14&nbsp;km a hrúbku miestami až 400&nbsp;m. Hlavnej, 22&nbsp;km3 objemnej extrúzii predchádzala menšia explozívna aktivita pyroklastík, finálne štádium predstavovalo vyvrhnutie menšieho objemu ryolitových pyroklastík. Pôvodne bol vek hornín udávaný ako postglaciálny, no novšie Ar-Ar datovania určujú ich vek na 100&nbsp;000&nbsp;rokov.

## Externé odkazy
* www.volcano.si.edu  - komplex Cerro del León na Global Volcanism Program 

Kategória:Sopky Čile
Kategória:Stratovulkány
Linzor

**Linzor** je názov neaktívneho stratovulkánu, ležiaceho na hraniciach južnej časti Bolívie a Čile. Vek poslednej erupcie prevažne andezitového vulkánu nie je presne zdatovaný, no odhaduje sa na koniec pleistocénu a začiatok holocénu. Bližšie údaje o stavbe a vývoji nie sú známe.

## Externé odkazy
* www.volcano.si.edu  - Linzor na Global Volcanism Program 

Kategória:Sopky Bolívie
Kategória:Sopky Čile
Kategória:Stratovulkány
General Roca (Río Negro)

**General Roca** je mesto ležiace v provincii Río Negro v Argentíne. Nachádza sa centrálnej časti štátu, severnej časti provincie Río Negro a na severe Patagónie. Je hlavným mestom departmentu General Roca. Pri sčítaní ľudu v roku 2010 malo mesto 81 534 obyvateľov. Mesto bolo založené v roku 1879. Je pomenované po bývalom argentínskom prezidentovi Juliovi A. Rocovi, ktorý viedol úspešné argentínske snahy o obsadenie Patagónie. Tým boli vytlačení a podrobení miestni indiáni, predovšetkým z kmeňa Mapuče, pričom argentínsky postup v tomto konflikte je v súčasnosti hodnotený kontroverzne kvôli obvineniam z genocídy indiánov. Mesto bolo založené práve počas tohto konfliktu. 

## Referencie

## Iné projekty

## Externé odkazy
* Stránka mesta

Kategória:Mestá v provincii Río Negro
Katarina Srebotniková

**Katarina Srebotniková**,  (* 12. marec 1981, Slovenj Gradec, Slovinsko) je súčasná slovinská profesionálna tenistka . Počas svojej profesionálnej kariéry vyhrala 4 turnaje WTA v dvojhre a 25 turnajov vo štvorhre.

## Finálové účasti na turnajoch WTA (50)

### Dvojhra - výhry (4)

### Dvojhra - prehry (6)

### Štvorhra - výhry (21)

### Štvorhra - prehry (20)

## Iné projekty

## Externé odkazy

Kategória:Víťazi Wimbledonu
Kategória:Slovinskí tenisti
Pác

**Pác** je miestna časť obce Cífer v okrese Trnava. Leží na Podunajskej pahorkatine, v podcelku Trnavská tabuľa, na ľavom brehu Gidry v nadmorskej výške 140 m n. m., 2 km juhovýchodne od Cífera. Do roku 1974 bola samostatnou obcou.

V obci sa nachádza pôvodne barokový rímskokatolícky kostol svätého Petra a Pavla z polovice 18. storočia, postavený na starších základoch.

Pác je významnou archeologickou lokalitou, ktorá sa nachádza na pravom brehu Gidry. Stál tu areál rímskej vojenskej stanice, z ktorého sa odkryli murované základy kasární a veliteľskej budovy, zvyšky palisádového opevnenia s priekopou, zvyšky drevených barakov, dielní a studne. Počiatky vojenskej stanice sa kladú do 1. polovice 4. storočia po Kr. V lokalite boli taktiež objavené doklady osídlenia z obdobia sťahovania národov a slovanské osady z 8. a 9. storočia. Západne od náleziska bolo odkryté slovanské pohrebisko z 8. storočia.

Archeologická lokalita je prístupná z obce mostom cez Gidru. Pác leží na odbočke  cesty I/61, ktorá spája Cífer a Voderady.

## Organizácie
Na Páci pôsobia 2 občianske združenia: 
* OZ Pác – stará sa o renováciu kostola a pamiatok
* OZ Pácan –  Od svojho vzniku združenie každoročne organizuje rôzne akcie a posedenia, medzi ktoré patria napríklad veľmi populárny karneval, posedenie s Mikulášom, MDD, stavanie Mája a veľa ďalších. V roku 2012 sa s pomocou niekoľkých dobrovoľníkov podarilo vybudovať detské ihrisko (park).

Kategória:Cífer
Kategória:Miestne časti na Slovensku
Kategória:Archeologické lokality na Slovensku
Kyselina vínna

**Kyselina vínna** je biela kryštalická organická kyselina. Nachádza sa v mnohých rastlinách (napríklad v citrusoch) a je jednou z najdôležitejších kyselín nachádzajúcich sa vo víne. Pridáva sa do jedál na dodanie kyslej chuti a používa sa tiež ako antioxidant. Jej soli sa nazývajú vínany alebo tartaráty. Systémový názov kyseliny vínnej je **kyselina 2,3-dihydroxybutándiová**.

Kyselina vínna bola po prvýkrát izolovaná z vínanu draselného (kálium-tartarátu). Jej chiralita bola objavená v roku 1832 Jeanom Baptistom Biotom, ktorý spozoroval jej schopnosť otáčať rovinu polarizovaného svetla. Louis Pasteur pokračoval v týchto výskumoch a keď v roku 1847 skúmal tvary kryštálov kyseliny vínnej, zistil, že sú asymetrické. Pasteur bol prvý, kto vyrobil čistú vzorku ľavotočivej kyseliny vínnej (kyseliny D-(-)-vínnej).

## Stereochémia
Bežne sa vyskytujúca kyselina vínna je chirálna, t. j. jej molekuly sú navzájom nestotožniteľné s ich zrkadlovými obrazmi. Je dôležitou surovinou v organickej chémii, z ktorej sa syntetizujú ďalšie chirálne zlúčeniny. Prirodzene vyskytujúca sa forma kyseliny vínnej je kyselina L-(+)-vínna (pravotočivá kyselina vínna). Jej zrkadlový obraz (enantiomér) - kyselina D-(−)-vínna (ľavotočivá kyselina vínna) a achirálna forma - kyselina mezovínna sú pripravované umelo. Je potrebné si uvedomiť, že pomenovanie izomérov kyseliny vínnej ako pravotočivý a ľavotočivý nesúvisí s ich D alebo L konfiguráciou (tá je odvodená od referenčných zlúčenín D- resp. L-glyceraldehyd), ale so smerom otáčania roviny polarizovaného svetla, kde (+) = pravotočivý a (−) = ľavotočivý stereoizomér. Kyselina L-(+)-vínna a kyselina D-(−)-vínna sú si navzájom enantiomérmi a kyselina mezovínna je diastereomérom (diastereoizomérom) voči im obom.

Vzácne sa vyskytujúca opticky neaktívna forma kyseliny vínnej, kyselina DL-vínna, je ekvimolárnou (1:1) zmesou ľavotočivého a pravotočivého izoméru. Odlišuje sa od kyseliny mezovínnej a triviálne sa nazýva kyselina hroznová (po latinsky *acidum racemicum*; *racemus* = hrozno). Slovo racemický neskôr zmenilo svoj význam a stalo sa všeobecným termínom pre zmes enantiomérov 1:1 - racemát.

## Víno a kyselina vínna
Tí, ktorí pijú víno, môžu kyselinu vínnu najčastejšie spozorovať ako „vínne kryštáliky“ - malé kryštály vínanu draselného, ktoré sa niekedy samovoľne tvoria na korkovom materiáli. Tieto tartaráty (vínany) sú neškodné, aj keď ich niektorí ľudia mylne pokladajú za kúsky skla.

## Iné projekty

## Externé odkazy

*"History of Tartaric Acid" from Linan Euro-China Co., Ltd.

Vínna
Kategória:Vínany
334
Ai Sugijamová

**Ai Sugijamová**, jap.* 杉山愛 - Sugijama Ai*, angl. *Ai Sugiyama* (* 5. júl 1975, Tokio, Japonsko) je bývalá japonská profesionálna tenistka . Počas svojej profesionálnej kariéry vyhrala 6 turnajov WTA v dvojhre a 38 turnajov vo štvorhre. 

## Finálové účasti na turnajoch WTA (83)

### Dvojhra - výhry (6)

### Dvojhra - prehry (7)

### Štvorhra - výhry (38)

### Štvorhra - prehry (32)

## Výsledky na grandslamoch
### Dvojhra

### Štvorhra

### Zmiešaná štvorhra

## Iné projekty

## Externé odkazy

Kategória:Japonskí tenisti
Kategória:Japonskí olympionici
Kategória:Víťazi French Open
Kategória:Víťazi Wimbledonu
Kategória:Víťazi US Open
Kategória:Osobnosti z Tokia
Dlhá

**Dlhá** môže byť:

* obec v okrese Trnava, pozri Dlhá (okres Trnava)
* mestskú časť Vranova nad Topľou, pozri Dlhá (Vranov nad Topľou)
* potok v Turci, pozri Dlhá (prítok Turca)
* vrch (1 006 m n. m.) v Čergove, pozri Dlhá (vrch v Čergove)
* vrch (527,0 m n. m.) vo Vihorlatských vrchoch, pozri Dlhá (vrch vo Vihorlatských vrchoch)
* skrátený názov obce Dlhá nad Kysucou
* skrátený názov obce Dlhá nad Oravou
* skrátený názov obce Dlhá nad Váhom
* Dlhá ulica
Kostolec

**Kostolec** môže byť:

* obec v okrese Považská Bystrica, pozri Kostolec (okres Považská Bystrica)
* archeologická lokalita nad obcou Ducové, pozri Kostolec (hradisko)
* dolina vo Veľkej Fatre, pozri Kostolec (dolina)
* obec v Maďarsku, pozri Kestúc
Bariloche (department)

Department **Bariloche** leží na juhozápade provincie Río Negro na juhu Argentíny a je jedným z 13 departmentov provincie.

Na severe hraničí s provinciou Neuquén, na východe s departmentom Pilcaniyeu a Ñorquincó, na juhu s provinciou Chubut a na západe s Čile.

## Mestá a sídla departmentu
* Bº El Pilar
* Colonia Suiza
* Cuesta del Ternero
* El Bolsón
* El Foyel
* El Manso
* Mallín Ahogado
* Río Villegas
* San Carlos de Bariloche
* Villa Campanario
* Villa Cerro Catedral
* Villa Llao Llao
* Villa Los Coihues
* Villa Mascardi 
* Puerto Blest
* Puerto Frías
* Rio Foyel
* El Rincón
* Los Repollos

Kategória:Departmenty v Argentíne
Havránok

**Havránok** je archeologická lokalita nad priehradným múrom Liptovskej Mary a múzeum v prírode. Nachádza sa v katastrálnom území obce Liptovská Sielnica,  južne od obce Bobrovník v okrese Liptovský Mikuláš. Leží na východnom úpätí vrchu Úložisko ().

Bolo tu objavené keltské opevnenie osady Kotínov s druidskou svätyňou z 1. storočia pred Kr. Odkrytá bola obetná šachta s oltárom a milodarovými obeťami, kamenné cesty so stĺporadím, ako aj keltské napodobeniny antických mincí. V 12. až  15. storočí tu bola slovanská osada, stál tu stredoveký zemepanský drevený hrádok, opevnený palisádami s priekopou a s obytnou vežou. V neskoršom období bol vybudovaný murovaný kostolík. Havránok je sídliskom z doby laténskej (púchovskej kultúry) a z vrcholného stredoveku.

Stavby (pôvodné opevnenie s kamennými hradbami, drevenými palisádami a vstupnou bránou, ako aj zrubový dvorec), obetiská, nástroje a predmety tvoria po zrekonštruovaní archeologické múzeum v prírode, ktoré je od roku 1967 národnou kultúrnou pamiatkou.

Prístup k areálu je možný po červeno-značkovanej trase z obce Bobrovník (autobus, cca 35 minút) alebo z obce Vlachy (autobus, vlak, cca 45 minút).

## Galéria

Celtic settlement-Open-Air Archaeological Museum Liptovska Mara - Havranok, Slovakia 2.jpg | Studňa za vstupnou bránou


## Pozri aj
* Skanzen

## Referencie

## Iné projekty

## Externé odkazy
* Liptovské múzeum v Ružomberku

Kategória:Národné kultúrne pamiatky na Slovensku pred rokom 2002
Kategória:Kultúrne pamiatky v okrese Liptovský Mikuláš
Kategória:Liptovská Sielnica
Kategória:Bobrovník
Kategória:Archeologické lokality na Slovensku
Kategória:Múzeá na Slovensku
Kategória:Múzeá v Žilinskom kraji
Syrakúzy

**Syrakúzy** (tal. *Siracusa*, lat. *Syracusae*) sú mesto v provincii Syrakúzy, v autonómnom regióne na ostrove Sicília v Taliansku. Syrakúzy ležia na východnom pobreží Sicílie. K 31. decembru 2004 mali 123 322 obyvateľov.

Historické jadro Syrakúz je zapísané v zozname svetového dedičstva UNESCO

Syrakúzy sú rodiskom a miestom smrti sv.Lucie, panny a mučenice. Sväta Lucia žila na prelome tretieho a štvrtého storočia a je patrónkou mesta Syrakúzy.

## Dejiny
Syrakúzy boli založené gréckymi osadníkmi z Korintu približne v roku 743 alebo 744 pred Kr. V roku 485 pred Kr. sa vládca Gely Gelón zmocnil mesta a urobil ho svojím sídlom. Okrem iného dal v meste vybudovať aj divadlo, čím rozkvital kultúrny život mesta. Spolu s rastom mesta vzrastala aj hrozba konfliktu s Kartágincami, ktorí obývali západnú časť Sicílie. Porazil ich v bitke spolu s Terónom z Agrigenta, čím zaistil bezpečnosť gréckych kolónií na ostrove.

Jeho nástupcom sa stal Hierón I., a ten sa staral, aby sa mesto ďalej rozrastalo. Po jeho smrti prijali Syrakúzy demokraciu. Netrvala však dlho, okolo roku 427 pred Kr. museli Syrakúzy čeliť invázii Atén a až po troch rokoch uzavreli spolu mier.

V 4. storočí pred Kr. opäť Syrakúzy bojovali s Kartágincami. V tom období bol na čele Syrakúz Dionýzos I. Za jeho vlády bola postavená ďalšia  dlhá hradba okolo celých Syrakúz. Kartágincom sa dokonca podarilo obliehať samotné Syrakúzy, no nakoniec boli zatlačení naspäť.

Ďalším panovníkom Syrakúz sa mal stať jeho syn Dionýzos II., no Dión ho roku 356 pred Kr. zvrhol a neúspešne sa pokúšal o vnútroštátne reformy, podľa Platónových *Štátnických dejín*. Jeho despotická vláda však viedla k jeho zosadeniu ako panovníka Syrakúz a Dionýzos II. sa opäť stal vládcom Syrakúz.

V nasledujúcom období boli panovníci Syrakúz viacerí despoti, Syrakúzy opäť viedli vojnu s Kartágom, tentoraz sa im podarilo preniesť boje na kartáginskú pôdu, do Afriky. V Syrakúzach sa narodili okrem iných aj Archimedes zo Syrakúz a Teokritos.

Roku 212 pred Kr. počas druhej púnskej vojny sa Syrakúzy pridali na stranu Kartága, no Rimanom sa po troch rokoch obliehania podarilo Syrakúzy dobyť. Zabitý bol aj Archimedes. Pod nadvládou Rimanov sa mesto stalo dôležitým obchodným bodom medzi západnou a východnou časťou Rímskej ríše. 

Po zániku Rímskej ríše sa Syrakúzy stali súčasťou Byzantskej ríše.
V rokoch 1542 a 1693 mesto zasiahli zemetrasenia a v roku 1729 mor.

## Iné projekty


Kategória:Mestá na Sicílii
Kategória:Prístavné mestá v Taliansku
Kategória:Prístavné mestá Iónskeho mora
Kategória:Lokality Svetového dedičstva v Taliansku